
Către, 

  BIROUL PERMANENT AL 

 CAMEREI DEPUTAȚILOR 


Vă înaintăm, alăturat, raportul comun asupra proiectului de Lege pentru aprobarea Ordonanţei de urgență a Guvernului nr.115/2020 privind unele măsuri pentru sprijinirea categoriilor de persoane cele mai defavorizate care beneficiază de mese calde pe bază de tichete sociale pe suport electronic pentru mese calde, acordate din fonduri externe nerambursabile precum şi unele măsuri de distribuire a acestora, trimis Comisiei pentru administrație publică și amenajarea teritoriului și Comisiei pentru muncă şi protecţie socială pentru dezbatere și examinare în fond, în procedură de urgență , cu adresa nr. PLx 504/2020 din 8 septembrie 2020.

În raport cu obiectul şi conţinutul reglementării, proiectul de lege face parte din categoria legilor ordinare.
	PREŞEDINTE,


	PREŞEDINTE,



	 ANGELICA FĂDOR

	ADRIAN SOLOMON

PLx 504/2020  
R A P O R T    C O M U N
asupra Proiectului de Lege pentru aprobarea Ordonanţei de urgență a Guvernului nr.115/2020 privind unele măsuri pentru sprijinirea categoriilor de persoane cele mai defavorizate care beneficiază de mese calde pe bază de tichete sociale pe suport electronic pentru mese calde, acordate din fonduri externe nerambursabile precum şi unele măsuri de distribuire a acestora
În conformitate cu prevederile art. 94 și 115 alin.(3) din Regulamentul Camerei Deputaţilor, republicat, cu modificările și completările ulterioare, Comisia pentru administraţie publică şi amenajarea teritoriului și Comisia pentru muncă și protecție socială au fost sesizate, cu dezbaterea în fond, în procedură de urgență, asupra proiectului de Lege pentru aprobarea Ordonanţei de urgență a Guvernului nr.115/2020 privind unele măsuri pentru sprijinirea categoriilor de persoane cele mai defavorizate care beneficiază de mese calde pe bază de tichete sociale pe suport electronic pentru mese calde, acordate din fonduri externe nerambursabile precum şi unele măsuri de distribuire a acestora, trimis prin adresa nr. PLx  504/2020 din 8 septembrie 2020.
Senatul, în calitate de primă Cameră sesizată, a adoptat tacit proiectul de lege în ședința din 2 septembrie 2020, ca urmare a depășirii termenului de adoptare, potrivit art. 115 alin.(5) din Constituția României, republicată.

Camera Deputaţilor este Cameră decizională potrivit prevederilor art.75 din Constituţia României, republicată, şi ale art.91 alin. (9) din Regulamentul Camerei Deputaţilor, republicat, cu modificările și completările ulterioare.

La întocmirea prezentului raport comun Comisia pentru administrație publică și amenajarea teritoriului și Comisia de muncă și protecție socială au avut în vedere:

- avizul favorabil al Consiliului Legislativ (nr.683/13.07.2020) 

- avizul favorabil al Comisiei pentru drepturile omului, culte şi problemele minorităţilor naţionale (nr. 4c-6/480/16.09.2020);
- avizul favorabil al Comisiei pentru egalitatea de şanse pentru femei şi bărbaţi  (nr. 4c-20/463/15.09.2020).
Proiectul de lege are ca obiect de reglementare instituirea unor măsuri de sprijinire a persoanelor celor mai defavorizate, prin acordarea de tichete sociale pe suport electronic pentru mese calde, precum şi stabilirea cadrului legal privind eligibilitatea cheltuielilor efectuate în cadrul operaţiunilor de distribuire a meselor calde şi de oferire de asistenţă tehnică, urmărindu-se implementarea unor dispoziţii din acte juridice ale Uniunii Europene referitoare la Fondul de ajutor european destinat celor mai defavorizate persoane.

Aceste măsuri se vor aplica pentru 2 grupuri țintă – extrem de vulnerabile la răspândirea virusului COVID -19, respectiv:

-
Persoanele care au venituri la nivelul indemnizației sociale pentru pensionari în vârstă de 75 ani împliniți și peste această vârstă;

-
Persoanele fără adăpost, care se află în risc de sărăcie extremă
 Valoarea nominală a tichetului este de 180 lei/lună. Se va actualiza prin Hotărâre de Guvern cu cel puțin 90 zile înainte de a se încheia anul calendaristic, pentru anul calendaristic următor. Acordarea tichetelor se face de către Ministerul Fondurilor Europene, prin structură de specialitate – se introduce Schema Națională de Sprijin pentru Persoanele Vârstnice și pentru Persoanele fără adăpost. Contravaloarea tichetului social pe suport electronic reprezintă venit neimpozabil – conform Codului fiscal.
Potrivit prevederilor art. 61 și 63 din Regulamentul Camerei Deputaţilor, republicat, Comisiile au examinat proiectul de lege în şedinţe online separate. 
Membrii Comisiei pentru muncă şi protecţie socială au dezbătut proiectul de lege în şedinţa online din 12 octombrie 2020 şi au hotărât, cu unanimitate de voturi, aprobarea proiectului de lege cu amendamente. La lucrările comisiei au participat toţi cei 24 de deputaţi, membri ai comisiei. La dezbateri a participat, în conformitate cu prevederile art.55 şi 56 din Regulamentul Camerei Deputaţilor, republicat, cu modificările și completările ulterioare, dna Carmen Moraru, Secretar de Stat în Ministerul Fondurilor Europene.
Comsia pentru administrație publică și amenajarea teritoriului a examinat proiectul de lege în ședința online din data de 20.10.2020. La dezbaterile din cadrul Comisiei pentru administrație publică și amenajarea teritoriului au fost prezenţi deputați conform listei de prezență.  La dezbateri a participat, în conformitate cu prevederile art.55 şi 56 din Regulamentul Camerei Deputaţilor, republicat, cu modificările și completările ulterioare, dna Carmen Moraru, Secretar de Stat în Ministerul Fondurilor Europene.
În urma examinării proiectului de lege și a opiniilor exprimate de către membrii celor două Comisii sesizate în fond, s-a hotărât cu unanimitate de voturi, întocmirea unui raport comun de adoptare a proiectului de Lege pentru aprobarea Ordonanţei de urgență a Guvernului nr.115/2020 privind unele măsuri pentru sprijinirea categoriilor de persoane cele mai defavorizate care beneficiază de mese calde pe bază de tichete sociale pe suport electronic pentru mese calde, acordate din fonduri externe nerambursabile precum şi unele măsuri de distribuire a acestora cu amendamente admise prevăzute în Anexa care face parte integrantă din prezentul raport comun..


În raport cu obiectul şi conţinutul reglementării, proiectul de lege face parte din categoria legilor ordinare.

	     PREŞEDINTE,


	    PREŞEDINTE,



	ANGELICA FĂDOR
	   ADRIAN SOLOMON


	SECRETAR,
	SECRETAR,

	CONSTANTIN ȘOVĂIALĂ
	VIOLETA RĂDUȚ

	Consilier parlamentar, Beatrice Meianu
	Consilier parlamentar, Adriana Breazu
 Consilier parlamentar, Camelia Revenco


Anexa 

I. Amendamente admise

	Nr. crt.
	Text ordonanța de urgență
	Text adoptat de Senat
	Text propus de Comisie

(autor amendament)

	Motivare

	1. 
	__
	Titlul legii
Lege pentru aprobarea Ordonanță de urgență a Guvernului nr.115/2020 privind unele măsuri pentru sprijinirea categoriilor de persoane cele mai defavorizate care beneficiază de mese calde pe bază de tichete sociale pe suport electronic pentru mese calde, acordate din fonduri externe nerambursabile, precum şi unele măsuri de distribuire a acestora

	Nemodificat
	

	2. 
	__
	Articol unic. - Se aprobă Ordonanță de urgență a Guvernului nr.115 din 16 iulie 2020 privind unele măsuri pentru sprijinirea categoriilor de persoane cele mai defavorizate care beneficiază de mese calde pe bază de tichete sociale pe suport electronic pentru mese calde, acordate din fonduri externe nerambursabile, precum şi unele măsuri de distribuire a acestora, publicată în Monitorul Oficial al României, Partea I, nr.632 din 17 iulie 2020.
	Articol unic. - Se aprobă Ordonanță de urgență a Guvernului nr.115 din 16 iulie 2020 privind unele măsuri pentru sprijinirea categoriilor de persoane cele mai defavorizate care beneficiază de mese calde pe bază de tichete sociale pe suport electronic pentru mese calde, acordate din fonduri externe nerambursabile, precum şi unele măsuri de distribuire a acestora, publicată în Monitorul Oficial al României, Partea I, nr.632 din 17 iulie 2020, cu următoarele modificări și completări: 


	Pentru respectarea normelor de tehnică legislativă.

	3. 
	Titlul ordonanței

Ordonanță de urgență privind unele măsuri pentru sprijinirea categoriilor de persoane cele mai defavorizate care beneficiază de mese calde pe bază de tichete sociale pe suport electronic pentru mese calde, acordate din fonduri externe nerambursabile, precum şi unele măsuri de distribuire a acestora


	__
	Nemodificat 
	

	4. 
	Art. 1. - Prezenta ordonanţă de urgenţă stabileşte unele măsuri necesare în vederea implementării Fondului de ajutor european destinat celor mai defavorizate persoane, prin măsura de acordare de tichete sociale pe suport electronic pentru mese calde, precum şi cadrul legal privind eligibilitatea cheltuielilor efectuate de beneficiari în cadrul următoarelor operaţiuni:

a) distribuirea de mese calde pe bază de tichete sociale pe suport electronic pentru mese calde;

b) asistenţă tehnică.


	__
	Nemodificat 
	

	5. 
	Art.2, lit.a) – f) 

Art. 2. - În înţelesul prezentei ordonanţe de urgenţă, termenii şi expresiile de mai jos au următoarele semnificaţii:

a) POAD: Programul operaţional "Ajutorarea persoanelor defavorizate", finanţat din Fondul de ajutor european destinat celor mai defavorizate persoane în România CCI 2014RO05FMOP001 (FEAD), aprobat prin Decizia de punere în aplicare a Comisiei C (2015) 7016 final din 16 octombrie 2015, Decizia de punere în aplicare a Comisiei C (2017) 1086 din 20 februarie 2017, Decizia C (2020) 347 final din 21 ianuarie 2020, de modificare a Deciziei de punere în aplicare a C (2014) 9102;

b) precaritate alimentară de bază, punctul B - pentru mâncare preparată: asistenţă constând în acordarea meselor calde prin mecanismul tichetelor sociale pe suport electronic pentru mese calde, distribuite gratuit destinatarilor finali prevăzuţi la art. 3 alin. (2);

c) destinatar final: destinatar final eligibil în cadrul S.N.S.P.V.P.A. care beneficiază de sprijin în cadrul POAD, astfel cum este aceasta definită la art. 2 pct. 10 din Regulamentul (UE) nr. 223/2014 al Parlamentului European şi al Consiliului din 11 martie 2014 privind Fondul de ajutor european destinat celor mai defavorizate persoane, cu modificările şi completările ulterioare, şi în conformitate cu legislaţia naţională;

d) beneficiar: Ministerul Fondurilor Europene, prin structura de specialitate - responsabil de iniţierea şi implementarea operaţiunilor prevăzute la art. 1 referitor la măsura de acordare a mesei calde pe bază de tichete sociale pe suport electronic pentru mese calde şi asistenţă tehnică, precum şi autorităţile cu responsabilităţi în gestionarea, controlul şi implementarea programului operaţional în ceea ce priveşte implementarea operaţiunilor de asistenţă tehnică, prevăzute în anexa nr. 2;

e) organizaţie parteneră: instituţia prefectului şi autorităţile administraţiei publice locale;

f) tichet social pe suport electronic pentru mese calde - bilet de valoare pe suport electronic, care se acordă în condiţiile prezentei ordonanţe de urgenţă beneficiarilor prevăzuţi la art. 3 alin. (2);

	__
	Nemodificate
	

	6. 
	Art.2, lit.g)

g) unităţi afiliate - unităţi de alimentaţie publică, cantine-restaurant, bufete sau orice alte tipuri de unităţi care comercializează masa caldă, în sensul prevăzut la lit.h), care se află pe lista unităţii emitente a tichetelor sociale pe suport electronic pentru mese calde;


	
	1. La articolul 2, litera g) se modifică și va avea următorul cuprins:
„g) unităţi afiliate - unităţi de alimentaţie publică, cantine-restaurant, bufete sau orice alte tipuri de unităţi care comercializează masa caldă, în sensul prevăzut la lit. h), online sau în unitățile proprii, cu care unitatea emitentă are încheiat un contract direct pentru acceptarea la plată a tichetelor sociale pe suport electronic pentru mese calde;”

Autori: membrii Comisiei pentru muncă și protecție socială și membrii Comisiei pentru administrație publică și amenajarea teritoriului

	Este necesară o clarificare cu privire definiția unităților afiliate (raportat și la prevederile actuale care reglementează diversele tipuri de bilete de valoare – Legea nr. 165/2018 privind acordarea biletelor de valoare), respectiv să existe un contract direct încheiat între unitatea emitentă și unitatea afiliată pentru ca tichetele să poată fi acceptate la plată.

	7. 
	Art.2, lit.h) - i)

h) masă caldă - hrană gătită din ingrediente alimentare, preparate prin prelucrarea termică a acestora;

i) măsuri auxiliare - activităţile prevăzute în plus faţă de mesele calde, cu scopul de a atenua excluziunea socială şi/sau a rezolva urgenţele sociale, într-o manieră mai autonomizantă şi mai sustenabilă, cum ar fi orientări cu privire la un regim alimentar echilibrat şi sfaturi de gestionare a bugetului.


	__
	Nemodificate
	

	8. 
	Art. 3. - (1) Începând cu data intrării în vigoare a prezentei ordonanţe de urgenţă se aprobă Schema naţională de sprijin pentru persoanele vârstnice şi pentru persoanele fără adăpost, prin acordarea de tichete sociale pe suport electronic pentru mese calde, denumită în continuare S.N.S.P.V.P.A.

(2) Destinatarii finali sunt:

a) persoanele care au venituri la nivelul indemnizaţiei sociale pentru pensionari, în vârstă de 75 de ani împliniţi sau peste această vârstă;

b) persoane/familii fără adăpost, inclusiv persoanele/familiile care au fost evacuate şi familiile cu copii care nu au domiciliu stabil, mai ales cele monoparentale.


	__
	Nemodificat 
	

	9. 
	Art.4, alin.(1)-(17)

Art. 4. - (1) Tichetele sociale pe suport electronic pentru mese calde acordate destinatarilor finali au ca sursă de finanţare Programul operaţional POAD 2014-2020 şi se decontează, în limita bugetului disponibil pentru această măsură, în conformitate cu regulile de eligibilitate POAD.

(2) Coordonatorul S.N.S.P.V.P.A. pentru acordarea de tichete sociale pe suport electronic pentru mese calde este Ministerul Fondurilor Europene, prin structura de specialitate responsabilă cu implementarea programului în calitate de beneficiar.

(3) Organizaţiile partenere ale beneficiarului, respectiv Instituţia Prefectului şi autorităţile administraţiei publice locale, au următoarele atribuţii:

a) autorităţile administraţiei publice locale, prin reprezentant, identifică, întocmesc şi îşi asumă listele cu destinatarii finali, cu evidenţierea separată a acestora;

b) autorităţile administraţiei publice locale, prin reprezentant, actualizează lunar şi îşi asumă listele cu destinatarii finali, cu evidenţierea separată a acestora;

c) instituţiile prefectului centralizează la nivelul judeţului listele cu destinatarii finali şi le transmit către beneficiar, Ministerul Fondurilor Europene;

d) instituţiile prefectului centralizează lunar listele actualizate cu destinatarii finali la nivel judeţean.

(4) În scopul îndeplinirii atribuţiilor prevăzute la alin. (3), autorităţile publice locale, prin structurile cu activitate de asistenţă socială de la nivelul lor, utilizează modalităţi de identificare şi verificare a destinatarilor finali în cadrul S.N.S.P.V.P.A., aprobate prin dispoziţie a primarului.

(5) Structurile cu activitate de asistenţă socială de la nivelul autorităţilor publice locale elaborează lista destinatarilor finali, care va cuprinde: numele şi prenumele, adresa de domiciliu şi codul numeric personal al acestora. Pentru persoanele prevăzute la art. 3 alin.(2) lit. b) se întocmeşte o listă separată care cuprinde doar numele şi prenumele destinatarului final. Listele destinatarilor finali la nivel local se întocmesc şi se aprobă de către reprezentantul legal al autorităţii publice locale şi ulterior se transmit instituţiei prefectului în termenele prevăzute la art. 12.

(6) Listele cu destinatarii finali, elaborate şi transmise conform alin.(4) şi (5), se centralizează la nivel de judeţ separat pentru cele două categorii de destinatari finali prevăzute la art. 3 alin. (2). Listele centralizate se transmit beneficiarului.

(7) În vederea verificării corectitudinii listelor primite conform alin. (6), Ministerul Fondurilor Europene, prin structura de specialitate cu rol de beneficiar, solicită Ministerului Muncii şi Protecţiei Sociale, prin instituţiile abilitate, furnizarea listelor cu destinatarii finali prevăzuţi la art. 3 alin. (2) lit. a) aflaţi în plată în luna curentă, la nivel de judeţ.

(8) În vederea furnizării de informaţii specifice privind destinatarii finali de către casele teritoriale de pensii către Agenţia Judeţeană de Plăţi şi Inspecţie Socială, Ministerul Muncii şi Protecţiei Sociale, Casa Naţională de Pensii şi Agenţia Naţională pentru Plăţi şi Inspecţie Socială încheie un protocol, cu respectarea prevederilor Regulamentului (UE) 679/2016 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE.

(9) Tichetele sociale pe suport electronic pentru mese calde se emit numai de către unităţile autorizate de Ministerul Finanţelor Publice, denumite în continuare unităţi emitente.

(10) Unităţile emitente desfăşoară această activitate numai în baza autorizaţiei de funcţionare, acordată de Ministerul Finanţelor Publice.

(11) Pot avea calitatea de unităţi emitente persoanele juridice înfiinţate în baza Legii societăţilor nr. 31/1990, republicată, cu modificările şi completările ulterioare, precum şi instituţiile de credit, persoane juridice române şi sucursalele instituţiilor de credit autorizate în state membre ale Uniunii Europene şi notificate către Banca Naţională a României, potrivit legii, cu respectarea prevederilor alin. (9) şi (10).

(12) Unităţile emitente sunt obligate să ia măsurile necesare pentru asigurarea circulaţiei tichetelor sociale pe suport electronic pentru mese calde în condiţii de siguranţă.

(13) Unităţile emitente actualizează lunar sau la cererea Ministerului Fondurilor Europene lista unităţilor afiliate care acceptă tichete sociale pe suport electronic pentru mese calde.

(14) Unităţile emitente sunt obligate să selecteze unităţile afiliate care acceptă tichete sociale pe suport electronic pentru mese calde pe baza unor proceduri transparente şi nediscriminatorii, astfel încât să acopere întreaga arie de beneficiari ai tichetelor sociale pe suport electronic pentru mese calde.

(15) Unităţile emitente sunt obligate să deschidă conturi sau subconturi de plăţi distincte, prin care se virează sumele reprezentând încasările şi plăţile aferente valorii nominale a tichetelor sociale pe suport electronic pentru mese calde, astfel încât să permită o evidenţă clară a sumelor utilizate în temeiul contractului de achiziţie publică încheiat cu Ministerul Fondurilor Europene şi cu unităţile care acceptă tichete sociale pe suport electronic pentru mese calde.

(16) Unităţile emitente de tichete sociale pe suport electronic pentru mese calde pot organiza platforme pentru emiterea acestora sau pot încheia contracte cu organizaţii care administrează schema/aranjamentul de plată ori alte organizaţii specializate, după caz.

(17) Decontarea tichetelor sociale pe suport electronic pentru mese calde între unităţile care acceptă aceste tichete sociale pe suport electronic pentru mese calde şi unităţile emitente se face numai prin intermediul unităţilor teritoriale ale Trezoreriei Statului, potrivit legii. În cazul relaţiei dintre Ministerul Fondurilor Europene şi unitatea emitentă transferul se va face doar prin unităţile teritoriale ale Trezoreriei Statului.

	__
	Nemodificate
	

	10. 
	Art.4 alin.(17)


	
	2. La articolul   4 , după alineatul (17) se introduce un nou alineat, alin.(171), cu următorul cuprins:
„(171) Ministerul Fondurilor Europene virează unităţii emitente sumele aferente tichetelor sociale pe suport electronic pentru mese calde, astfel:
a) valoarea nominală a tichetelor sociale pe suport electronic pentru mese calde - într-un „cont distinct de disponibil cu afectaţiune specială” deschis la Trezoreria Statului, cont din care unitatea emitentă virează sumele încasate în conturile prevăzute la alin. (15), deschise la instituţii de credit;

b) costul aferent emiterii suportului electronic - în contul deschis la Trezoreria Statului, potrivit dispozițiilor art.6 alin.(1) din Ordonanţa de urgenţă a Guvernului nr.146/2002 privind formarea şi utilizarea resurselor derulate prin Trezoreria Statului, republicată, cu modificările şi completările ulterioare.”

Autori: membrii Comisiei pentru muncă și protecție socială și membrii Comisiei pentru administrație publică și amenajarea teritoriului

	Pentru respectarea normelor de tehnică legislativă.
Detalierea procedurii de virare a sumelor către unităţile emitente de tichete sociale.

	11. 
	Alin.(18)-(22)

(18) Sumele derulate prin operaţiunile cu tichete sociale pe suport electronic pentru mese calde de către unităţile emitente nu pot fi utilizate pentru reinvestirea acestor fonduri în alte scopuri.

(19) Ministerul Fondurilor Europene, pe baza contractului de achiziţie publică legal încheiat, achită atât contravaloarea nominală a tichetelor sociale pe suport electronic pentru mese calde distribuite beneficiarilor, cât şi costul emiterii suportului electronic.

(20) Contractarea serviciilor privind emiterea tichetelor sociale pe suport electronic pentru mese calde de către Ministerul Fondurilor Europene se realizează în condiţiile legislaţiei în vigoare privind achiziţiile publice. La estimarea contractului de achiziţie publică nu se ia în calcul valoarea nominală a tichetelor sociale pe suport electronic pentru mese calde.

(21) La solicitarea expresă a Ministerului Fondurilor Europene, unitatea emitentă are obligaţia de a restricţiona utilizarea tichetelor sociale pe suport electronic pentru mese calde numai la anumite unităţi afiliate, pentru serviciile specifice de servire a meselor calde.

(22) Valoarea tichetelor sociale pe suport electronic pentru mese calde emise pe suport electronic nu poate fi transferată destinatarilor finali pe suportul electronic dacă, la data stabilită pentru transfer, Ministerul Fondurilor Europene nu a achitat unităţii emitente, integral, contravaloarea nominală a tichetelor sociale pe suport electronic pentru mese calde achiziţionate, inclusiv costurile aferente emiterii acestora pe suport electronic.


	__
	Nemodificate
	

	12. 
	Art.5 alin.(1)-(5)

Art. 5. - (1) Valoarea nominală a unui tichet social pe suport electronic pentru masă caldă pentru destinatarii finali în cadrul S.N.S.P.V.P.A. este de 180 de lei/lună. Valoarea tichetului social pe suport electronic pentru mase calde poate fi actualizat anual prin hotărâre a Guvernului adoptată cu cel puţin 90 de zile înainte de încheierea anului calendaristic pentru anul calendaristic următor.

(2) Tichetele sociale pe suport electronic pentru mese calde emise nu permit efectuarea de operaţiuni de retragere de numerar sau de preschimbare în numerar.

(3) Tichetele sociale pe suport electronic pentru mese calde pot fi utilizate doar pe teritoriul României, în termenul de valabilitate şi numai pentru achiziţionarea serviciilor de servire a mesei calde pentru care au fost emise, conform instrucţiunilor entităţii achizitoare.

(4) Se interzice unităţilor afiliate acordarea unui rest de bani la tichetele sociale pe suport electronic pentru mese calde.

(5) Tichetele sociale pe suport electronic pentru mese calde se alimentează lunar, exclusiv cu valoarea tichetelor sociale pe suport electronic pentru mese calde acordate destinatarilor finali, stabilită potrivit prevederilor prezentei ordonanţe de urgenţă.


	__
	Nemodificate
	

	13. 
	Art.5 alin.(6)

(6) Tichetele sociale pe suport electronic pentru mese calde pot fi utilizate numai la unităţile afiliate care au încheiat cu unitatea emitentă selectată de către beneficiar contracte de prestări servicii/protocoale/convenţii/acorduri sau orice alt document care reglementează drepturile şi obligaţiile părţilor.


	
	3. La articolul  5 alineatul (6) se modifică și va avea următorul cuprins:
„(6) Tichetele sociale pe suport electronic pentru mese calde pot fi utilizate numai la unităţile afiliate care au încheiat cu unitatea emitentă selectată de către beneficiar contracte de prestări servicii/protocoale/convenţii/acorduri sau orice alt document care reglementează drepturile şi obligaţiile părţilor privind acceptarea tichetelor sociale pe suport electronic pentru mese calde.”

Autori: membrii Comisiei pentru muncă și protecție socială și membrii Comisiei pentru administrație publică și amenajarea teritoriului

	este necesară o clarificare cu privire la tipul de contract ce trebuie să existe între unitatea emitentă și unitatea afiliată. În baza formulării actuale se poate înțelege că exitența oricărui tip de contract între cele două părți, indiferent de obiectul său (de ex., un contract de marketing) paote fi suficientă pentru acceptarea la plată a tichetelor sociale pe suport electronic pentru mese calde.

	14. 
	 (7)Unităţile afiliate care utilizează aparate de marcat electronice fiscale potrivit dispoziţiilor Ordonanţei de urgenţă a Guvernului nr. 28/1999 privind obligaţia operatorilor economici de a utiliza aparate de marcat electronice fiscale, republicată, cu modificările şi completările ulterioare, au obligaţia de a evidenţia pe bon fiscal distinct contravaloarea produselor comercializate care se încadrează în categoria masă caldă, aşa cum aceasta este definită de prezenta ordonanţă de urgenţă, care urmează să fie achitată cu tichete sociale pe suport electronic pentru mese calde. Pentru aceste bonuri fiscale va fi selectată ca tip de plată numai valoarea 9 "Alte metode" din nomenclatorul pentru tipul de plată, aprobat prin Ordinul preşedintelui Agenţiei Naţionale de Administrare Fiscală nr. 146/2018 pentru descrierea profilurilor prevăzute la art. 22 pct. J lit. a) din Normele metodologice pentru aplicarea Ordonanţei de urgenţă a Guvernului nr. 28/1999 privind obligaţia operatorilor economici de a utiliza aparate de marcat electronice fiscale, aprobate prin Hotărârea Guvernului nr. 479/2003, structura XML a mesajelor de activare a acestora, structura XML a fişierelor prevăzute la art. 22 pct. J lit. b) din Normele metodologice pentru aplicarea Ordonanţei de urgenţă a Guvernului nr. 28/1999 privind obligaţia operatorilor economici de a utiliza aparate de marcat electronice fiscale, aprobate prin Hotărârea Guvernului nr. 479/2003, precum şi categoriile de URL-uri utilizate în schimbul de informaţii cu sistemul informatic naţional de supraveghere şi monitorizare a datelor fiscale al Agenţiei Naţionale de Administrare Fiscală, cu modificările ulterioare, operatorul aparatului de marcat electronic fiscal având obligaţia să completeze câmpul editabil aferent tipului de plată cu sintagma "MASĂ CALDĂ".

(8)Valoarea nominală a tichetelor sociale pe suport electronic pentru mese calde acordate destinatarilor finali nu poate să fie diminuată în niciun mod.

(9)Contravaloarea tichetului social pe suport electronic pentru mese calde reprezintă venit neimpozabil conform prevederilor art. 62 lit. a) din Legea nr. 227/2015 privind Codul fiscal, cu modificările şi completările ulterioare.


	
	Nemodificat
	

	15. 
	Art. 6
(1)Fiecare tichet social pe suport electronic pentru mese calde este valabil numai dacă are înscris numărul cu care a fost înseriat de către unitatea emitentă şi va conţine următoarele informaţii înscrise pe suportul electronic sau stocate într-un alt mod pe acesta:

a)numele şi adresa emitentului şi datele sale de identificare;

b)perioada de valabilitate a suportului electronic;

c)numele, prenumele şi codul numeric personal al destinatarului final. În cazul persoanelor fără adăpost, va conţine doar numele şi prenumele destinatarului final;

d)interdicţia de a fi utilizat pentru alte scopuri decât cel pentru care a fost emis.

(2)Destinatarul final poate utiliza tichetele sociale pe suport electronic pentru mese calde numai în reţeaua unităţilor afiliate, pe baza actului de identitate.

(3)Obligativitatea prezentării actului de identitate prevăzută la alin. (2) nu se aplică persoanelor prevăzute la art. 3 alin. (2) lit. b), acestea având obligaţia să prezinte un document eliberat de autorităţile publice locale care să ateste identitatea destinatarului final.

(4)Tichetul social pe suport electronic pentru mese calde are perioada de valabilitate de un an de la data emiterii, fără a se înţelege că aceasta este perioada de valabilitate a suportului electronic.

(5)Tichetele sociale pe suport electronic pentru mese calde se utilizează pe perioada de valabilitate a acestora. Eventualele sume rămase neutilizate aferente tichetelor sociale pe suport electronic pentru mese calde se returnează beneficiarului de către unitatea emitentă, în termen de 30 de zile de la data expirării duratelor de valabilitate ale acestora.

(6)Unitatea emitentă de tichete sociale pe suport electronic pentru mese calde are obligaţia ca odată cu emiterea acestora să asigure măsurile necesare pentru ca destinatarii finali să poată identifica şi cunoaşte reţeaua de unităţi afiliate care servesc masă caldă pe raza localităţii de domiciliu sau reşedinţă ai acestora ori în a căror evidenţă a administraţiilor publice locale se află.

(7)Beneficiarul Ministerul Fondurilor Europene asigură distribuirea tichetelor sociale pe suport electronic pentru mese calde de la unitatea emitentă către instituţia prefectului, conform tabelelor centralizatoare comunicate de fiecare instituţie a prefectului.

(8)Instituţiile prefectului distribuie tichetele sociale pe suport electronic pentru mese calde către autorităţile administraţiei publice locale de pe raza teritorială unde îşi au domiciliul destinatarii finali împreună cu informaţiile necesare privind lista unităţilor afiliate care servesc masa caldă, corelate cu listele cuprinzând destinatarii finali prevăzuţi la art. 3 alin. (2) lit. a) aflaţi în plată în luna curentă, la nivel de judeţ, solicitate a fi furnizate Ministerului Muncii şi Protecţiei Sociale, prin instituţiile abilitate, de către Ministerul Fondurilor Europene, în calitate de beneficiar, prin structura sa de specialitate, în conformitate cu prevederile art. 4 alin. (7).

(9)Autorităţile administraţiei publice locale transmit destinatarilor finali tichetele sociale pe suport electronic pentru mese calde împreună cu informaţiile necesare privind lista unităţilor afiliate care servesc masa caldă pe raza teritorială unde aceştia îşi au domiciliul sau reşedinţa ori în a căror evidenţă a administraţiilor publice locale se află. Acestea sunt luate în evidenţa serviciilor publice de asistenţă socială cu ocazia întocmirii listelor.

(10)Pentru destinatarii finali nedeplasabili, autorităţile administraţiei publice locale, inclusiv prin serviciile publice de asistenţă socială, sau unităţile afiliate unde îşi au domiciliul sau reşedinţa destinatarii finali nedeplasabili au obligaţia de a asigura serviciul de transport al mesei calde la domiciliul acestuia.

(11)Procedura specifică de distribuire a tichetelor sociale pe suport electronic pentru mese calde şi a măsurilor auxiliare, precum şi de aprobare a mecanismului de implementare aferent se aprobă prin ordin comun al ministrului fondurilor europene şi al ministrului afacerilor interne, în termen de 60 de zile de la intrarea în vigoare a prezentei ordonanţe de urgenţă.

(12)Datele personale ale destinatarilor finali urmează să fie colectate, stocate şi gestionate cu respectarea normelor de protecţie a datelor cu caracter personal.


	
	Nemodificat
	

	16. 
	Art. 7
(1)Constituie contravenţie următoarele fapte, dacă nu sunt săvârşite în astfel de condiţii încât, potrivit legii penale, să fie considerate infracţiuni:

a)utilizarea tichetelor sociale pe suport electronic pentru mese calde în alt scop decât cel prevăzut de prezenta ordonanţă de urgenţă;

b)solicitarea şi/sau furnizarea de numerar în schimbul tichetelor sociale pe suport electronic pentru mese calde sau pentru fracţiuni din acestea;

c)refuzul nejustificat al unităţilor care acceptă tichete sociale pe suport electronic pentru mese calde. Refuzul este justificat dacă există bănuieli întemeiate privind autenticitatea tichetelor sociale pe suport electronic pentru mese calde, identitatea dintre titularul tichetelor sociale pe suport electronic pentru mese calde şi beneficiarul acestora;

d)emiterea de tichete sociale pe suport electronic pentru mese calde de către altă entitate decât cea selectată de către Ministerul Fondurilor Europene;

e)comercializarea tichetelor sociale pe suport electronic pentru mese calde contra unei fracţiuni de preţ sau a altor bunuri/servicii decât cele stabilite prin prezenta ordonanţă de urgenţă.

(2)Contravenţiile prevăzute la alin. (1) se sancţionează după cum urmează:

a)între 1,5 şi 2 puncte-amendă, faptele prevăzute la alin. (1) lit. a) şi c);

b)între 3 şi 4 puncte-amendă, fapta prevăzută la alin. (1) lit. b);

c)între 14 şi 20 puncte-amendă, faptele prevăzute la alin. (1) lit. d) şi e).

(3)Constituie contravenţie şi se sancţionează cu 14 puncte-amendă fapta unităţii emitente de a alimenta tichete sociale pe suport electronic pentru mese calde cu nerespectarea prevederilor art. 5 alin. (5).

(4)Constituie contravenţie şi se sancţionează cu 14 puncte-amendă fapta unităţii emitente de a emite tichete sociale pe suport electronic pentru mese calde cu nerespectarea prevederilor art. 6 alin. (1).

(5)Constituie contravenţie şi se sancţionează cu 7 puncte-amendă acceptarea de către unitatea afiliată de tichete sociale pe suport electronic pentru mese calde de la alte persoane decât destinatarul final.

(6)Un punct-amendă reprezintă contravaloarea unui salariu de bază minim brut pe ţară garantat în plată, stabilit în condiţiile legii.


	
	Nemodificat
	

	17. 
	Art. 8
(1)Constatarea contravenţiilor şi aplicarea sancţiunilor prevăzute la art. 7 se fac de către personalul beneficiarului, Ministerul Fondurilor Europene, împuternicit în acest sens.

(2)Contravenţiilor prevăzute la art. 7 le sunt aplicabile dispoziţiile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare.


	
	Nemodificat
	

	18. 
	Art. 9
(1)Ministerul Finanţelor Publice poate dispune măsura suspendării autorizaţiei de funcţionare eliberată unităţilor emitente în cazul nerespectării dispoziţiilor art. 4 alin. (12), (13) şi (15).

(2)Ministerul Finanţelor Publice poate dispune măsura retragerii autorizaţiei de funcţionare eliberată unităţilor emitente în următoarele situaţii:

a)în cazul nerespectării criteriilor de autorizare aprobate prin ordin al ministrului finanţelor publice în baza cărora s-a acordat autorizaţia de funcţionare;

b)în cazul nerespectării dispoziţiilor art. 4 alin. (17) şi (18).

(3)Constatarea situaţiilor prevăzute la alin. (1) şi (2) se face de către o echipă de specialişti a cărei componenţă se aprobă prin ordin al ministrului finanţelor publice.

(4)Acordarea autorizaţiei de funcţionare a unităţilor emitente şi dispunerea măsurii de suspendare/retragere a acesteia în urma constatării situaţiilor prevăzute la alin. (1) şi (2) se fac de către o comisie a cărei componenţă şi procedură de lucru se aprobă ordin al ministrului finanţelor publice.
	
	Nemodificat
	

	19. 
	Art. 10
(1)Măsurile auxiliare care se aplică în cadrul S.N.S.P.V.P.A. pot include măsuri de educaţie cu privire la asigurarea igienei corporale şi a locuinţei proprii, facilitarea accesului la serviciile medicale, orientarea către servicii sociale, orientarea în vederea inserţiei profesionale, precum şi sprijin în căutarea unui loc de muncă, facilitarea accesului la servicii de consiliere juridică, recomandări culinare şi sfaturi privind echilibrul nutriţional.

(2)Măsurile auxiliare prevăzute la alin. (1) sunt gratuite şi se pun în aplicare de către organizaţiile partenere, fie singure, fie în cooperare cu diverse organizaţii şi instituţii relevante în domeniul asistenţei sociale.

(3)Măsurile auxiliare prevăzute la alin. (1) vor fi acordate în funcţie de nevoile individuale ale grupului-ţintă, fără a aduce atingere demnităţii persoanei.


	
	Nemodificat
	

	20. 
	Art. 11
Pentru perioada de programare 2014-2020, S.N.S.P.V.P.A. are un buget de 640 de milioane de lei cu finanţarea asigurată prin POAD.


	
	Nemodificat
	

	21. 
	Art. 12
(1)Lista destinatarilor finali se comunică instituţiilor prefectului până la data de 1 august 2020.

(2)Instituţiile prefectului comunică Ministerului Fondurilor Europene listele destinatarilor finali la nivel de judeţ până la data de 15 august 2020.


	
	Nemodificat
	

	22. 
	Art. 13
(1)Regulile generale de eligibilitate a cheltuielilor, precum şi tipurile de cheltuieli eligibile efectuate în implementare sunt prevăzute în anexa nr. 1.

(2)Atribuţiile instituţiilor publice centrale şi locale cu responsabilităţi în aplicarea şi derularea S.N.S.P.V.P.A. sunt prevăzute în anexa nr. 2.


	
	Nemodificat
	

	23. 
	Art. 14
Dispoziţiile art. 7 şi 8 intră în vigoare la 15 zile de la data intrării în vigoare a prezentei ordonanţe de urgenţă.


	
	Nemodificat
	

	24. 
	Art. 15
Anexele nr. 1 şi 2 fac parte integrantă din prezenta ordonanţă de urgenţă.


	
	Nemodificat
	

	25. 
	Anexa 1 
	
	Nemodificată


	

	26. 
	Anexa 2 
	
	Nemodificată

